Lentolaivue 30

Lentolaivue 30 oli Suomen ilmavoimien hävittäjälentolaivue, joka perustettiin 9. huhtikuuta 1940. Jatkosodan ilmasotatoimiin osallistunut laivue saavutti 36 ilmavoittoa menettäen sotatoimissa yhdeksän konetta ja kuusi ohjaajaa.Keskinen; Stenman 2001 s. 48Keskinen; Stenman 2004 s. 104 Laivue lakkautettiin 4. joulukuuta 1944.Keskinen; Stenman 1999 s. 6

 Perustaminen 
pienoiskuva|oikea|Laivueen kalustoksi suunniteltu konetyyppi, Caudron-Renault C.R. 714 -hävittäjä.
pienoiskuva|oikea|Fokker D.XXI, laivueen päähävittäjätyyppi vuosina 1941–1943.
pienoiskuva|oikea|Polikarpov I-153, laivueen kalustona vuosina 1943–1944.
pienoiskuva|oikea|Messerschmitt Bf 109, laivueen viimeinen päähävittäjätyyppi.
Laivue perustettiin talvisodan jälkeen, ilmavoimiin perustettavan toisen hävittäjälentorykmentin, Lentorykmentti 3:n osaksi 9. huhtikuuta 1940.Keskinen; Stenman 2006 s. 194 Etupäässä Lentorykmentti 1:n ja Täydennyslentorykmentti 2:n henkilöstöstä muodostettu, kapteeni Kaarlo Lejonin komentama laivue oli alun perin tarkoitus varustaa Ranskan lahjoittamalla Caudron-Renault C.R. 714 -kalustolla. Konetyypin osoittautuessa lentokelvottomaksi Suomen oloihin, muun muassa pitkän laskukiitonsa takia, laivueen kalustoksi tuli Hawker Hurricane ja Gloster Gauntlet -hävittäjät.Keskinen; Stenman 2001 s. 3 Ennen jatkosotaa, kevään 1941 aikana, Siikakankaalle tukeutunut laivue sai kalustokseen Fokker D.XXI -hävittäjäkoneita.Keskinen; Stenman 2001 s. 8 26. huhtikuuta 1941 laivueen komentajaksi määrättiin kapteeni Lauri Bremer.Keskinen; Stenman 2007 (Suomen ilmavoimat III) s. 202

 Laivue jatkosodassa 
 1941 
Jatkosodan liikekannallepanon alkaessa laivue oli sijoittuneena Hollolan, Porin ja Turun lentokentille, tehtävänään liikekannallepanon keskityskuljetusten ja teollisuuslaitosten suojaus Turku-Lahti-Helsinki-Tammisaari-Turku -alueella.

Laivueen ryhmitys 25. kesäkuuta 1941:
 1/LLv 30, Hollola, 5 HC-hävittäjää 
 2/LLv 30, Pori, 12 FR-hävittäjää 
 3/LLv 30, Turku, 6 FR-hävittäjää Keskinen; Stenman 2007 (Suomen ilmavoimat III) s. 22

Sodan alettua, 1. heinäkuuta 1941, kapteeni Kalajan komentama 1. lentue irrotettiin laivueesta, ja se siirtyi Lentolaivue 32:n yhteyteen Uttiin tukemaan Vuoksen lounaispuolella olevia kenttäarmeijan joukkoja, muodostaen Osasto Kalajan. Kaksi päivää myöhemmin, 3. heinäkuuta, laivueen esikunta ja 2. lentue siirtyivät Hyvinkään lentokentälle, tehtävänään torjuntalennot Suomenlahdella sekä hyökkäykset keveitä pinta-aluksia vastaan. 3. lentue jäi Turun kentälle tehtävänään Lounais-Suomen ilmapuolustus.Keskinen; Stenman 2007 (Suomen ilmavoimat III) s. 204–205Keskinen; Stenman 2001 s. 12 Laivue saavutti ensimmäisen ilmavoittonsa Turun lähistöllä 6. heinäkuuta, kun torjuntalennolla olleen Fokker-parven johtaja, luutnantti Martti Kalima ampui tiedustelulennolla olleen venäläisen SB-2 -koneen alas.Keskinen; Stenman 2001 s. 118 Kenttäarmeijan edettyä Karjalankannakselle, laivueen uudeksi tehtäväksi tuli suojata Kouvola-Kotka-Viipuri-Ylävuoksi -aluetta sekä Helsingin, Tammisaaren ja Turun alueita käytettävissä olevin voimin. Tehtävän suorittamista varten laivue siirtyi pääosiltaan Uttiin 3. syyskuuta mennessä.Keskinen; Stenman 2001 s. 18 

 1942 
8. marraskuuta laivueen uudeksi komentajaksi määrättiin 1/LeLv 24:n päällikkö, majuri Eino Luukkanen.Keskinen; Stenman 2004 s. 113 15. marraskuuta mennessä laivue siirrettiin Römpöttiin ja alistettiin perustettavalle Lentorykmentti 5:lle.Keskinen; Stenman 2007 (Suomen ilmavoimat IV) s. 208 Laivueen tehtäväksi määrättiin sukellusveneiden etsintälennot sekä merialueiden tiedustelu Lavansaaren itäpuolella.Keskinen; Stenman 2004 s. 66 Uutena kalustona laivue otti vastaan venäläisiä sotasaalishävittäjiä, tyypeiltään Polikarpov I-153 (IT) ja Polikarpov I-16 (IR).

 1943 
Laivueen ryhmitys 1. tammikuuta 1943:
 Laivueen esikunta, Römpötti
 1/LeLv 30, Römpötti, 4 FR-hävittäjää
 2/LeLv 30, Römpötti, 3 IT- ja 1 IR- hävittäjää Keskinen; Stenman 2004 s. 67

Laivueen tehtävä pysyi vuoden alussa edelleen samana. 27. helmikuuta 1. lentue luovutti FR-koneensa Lentolaivue 12:lle jääden odottamaan Valtion lentokonetehtaalla peruskorjattua sotasaaliskalustoa.Keskinen; Stenman 2004 s. 75 27. maaliskuuta laivueen komentaja majuri Luukkanen siirrettiin Lentolaivue 34:n komentajaksi, ja hänen seuraajakseen määrättiin kapteeni Toivo Kivilahti. Kevään kuluessa venäläisten ilmatoiminta lisääntyi Suomenlahdella ja laivue kohtasi ilmassa venäläisiä yhä useammin. Kuitenkin samaan aikaan laivueen konekanta supistui lähinnä lento-onnettomuuksista johtuen niin, että määrättyjä lentoja oli ajoittain vaikeuksia suorittaa, esimerkiksi 1. heinäkuuta laivueella oli kunnossa vain 1 IT-kone.Keskinen; Stenman 2008 s. 208Keskinen; Stenman 2004 s. 81 Tämän vuoksi Kymiin tukeutunut Lentolaivue 34 sai 1. elokuuta käskyn avustaa tarpeen vaatiessa Suomenlahdella tapahtuvaa lentotiedustelua. 25. lokakuuta kapteeni Arvo Hassinen määrättiin laivueen uudeksi komentajaksi.Keskinen; Stenman 2004 s. 87 Laivueen konekanta parani hieman vuoden loppua kohden, esimerkiksi 31. joulukuuta koneita oli lentokunnossa viisi kappaletta.

 1944 
14. helmikuuta 1944 laivueen nimeen lisättiin sen toimintaa kuvaava etuliite, jolloin nimeksi tuli Hävittäjälentolaivue 30 (HLeLv 30). Laivueen uudelleenorganisointi alkoi 16. helmikuuta, jolloin laivueeseen perustettiin uudelleen 3. lentue, joka vastaanotti koneikseen 1. lentueen IT-kaluston. 1. lentue siirtyi tämän jälkeen Uttiin aloittaen tyyppikoulutuksen Fiat G.50 -koneeseen. Näiden muutosten jälkeen, 6. maaliskuuta, 2. lentue sulautettiin 3. lentueeseen.Keskinen; Stenman 2004 s. 90 Samana päivänä Hävittäjälentolaivue 34:n Messerschmitt Bf 109 -koneilla varustettu 2. lentue siirrettiin henkilöstöineen Lentolaivue 30:n uudeksi 2. lentueeksi.Keskinen; Stenman 2004 s. 91 Näiden muutosten lisäksi laivueessa aloitettiin yöhävittäjätoimintaan tarvittavan koulutuksen valmistelu Helsingin suurpommitusten johdosta. Laivue sai myös lisää kalustoa, ensin 26. maaliskuuta, kun sille luovutettiin viisi uutta Bf 109 G-6 -konetta, ja viikkoa myöhemmin vielä viisi lisää. Kevään aikana laivue kävi koulutuksen lomassa joitakin ilmataisteluja venäläisten tiedustelukoneita vastaan. 22. toukokuuta määrättiin laivueen komentajaksi kapteeni Veikko Karu.Keskinen; Stenman 2004 s. 93 24. syyskuuta laivue siirtyi Hyvinkäälle, jossa se alistettiin viisi päivää myöhemmin Lentorykmentti 3:lle.Keskinen;Stenman 2004 s. 104

Hävittäjälentolaivue 30 lakkautettiin 4. joulukuuta 1944 ja sen reserviläiset kotiutettiin ilmavoimien rauhanajan organisaatioon siirryttäessä.

 Lähteet 








 Viitteet 

Luokka:Lentorykmentti 3
Luokka:Suomen ilmavoimien historialliset lentolaivueet
Luokka:Suomen ilmavoimien joukko-osastot ja yksiköt toisessa maailmansodassa